Bojxonachilar tomonidan 5 kilogrammdan ortiq giyohvand moddalar ushlab qolindi

Tezkor tadbir davomida muqaddam O‘zbekiston Respublikasi Jinoyat kodeksining 273-moddasi bilan jinoiy javobgarlikka tortilgan Toshkent viloyati Olmaliq shahrida istiqomat qiluvchi T.V. ismli shaxs yonida “gashish” giyohvandlik vositasi borligi aniqlangan. Shuningdek, uning jinoiy sheriklari bo‘lmish 6 nafar shaxslar ham aniqlanib, ular giyohvandlik vositalarini qonunga xilof muomalaga kiritayotgan vaqtda qo‘lga olingan.
O‘tkazilgan tadbir davomida 3 kg 565 gramm “gashish”, 1 kg 997 gramm “opiy” giyohvandlik vositalari ashyoviy dalil tariqasida olindi.
Tergovga qadar tekshiruv davomida yuqoridagi giyohvandlik vositalari Tojikiston Respublikasidan noqonuniy yo‘llar orqali O‘zbekiston Respublikasiga olib o‘tilganligi ma'lum bo‘ldi.
Mazkur holat yuzasidan bojxona organlari tomonidan O‘zbekiston Respublikasi Jinoyat kodeksining 276, 273 va 246-moddalari bilan jinoyat ishi qo‘zg‘atilib, tergov organiga yuborildi.